stanford-oval/wikipedia huggingface dataset:
ทัมเม็ง
ภาพรวม

วิธีการทำทัมเม็งเริ่มจากขั้นแรกให้ทุบกระเทียมที่หั่นขวางแล้วนำไปผัด จากนั้นใส่เครื่อง เช่น ถั่วงอก กะหล่ำปลี กุยช่าย เห็ดหูหนู แคร์รอต หอมใหญ่ เนื้อหมู ฯลฯ แล้วผัดต่อไป แล้วใส่น้ำซุปที่ทำมาจากกระดูกไก่ เป็นหลัก (บางร้านอาจใช้ซุปเนื้อหมูผสมไก่) ปรุงรสด้วยเกลือ จากนั้นเคี่ยวด้วยไฟแรงจนขุ่นเล็กน้อย เพื่อสกัดรสชาติของผัก แล้วราดบนเส้นบะหมี่ที่ต้มแล้ว มักใช้พริกไทยดำบดหยาบเป็นเครื่องเทศปรุงรสแทนมากกว่าที่จะใช้พริกไทยขาว นอกจากนี้อาจใส่ส่วนประกอบเพิ่มเติมซึ่งมีความหลากหลาย เช่น ใช้มะเขือเทศเป็นส่วนผสม ปรุงรสด้วยมิโสะ หรือเติมน้ำมันพริก หรือ น้ำส้มสายชู
ต่างจากราเม็งทั่วไปที่ทำโดยใส่ผักและเครื่องต่าง ๆ ที่ทำเสร็จแล้วลงในน้ำซุป ทัมเม็งทำโดยเคี่ยวส่วนผสมไปพร้อมกับน้ำซุป ทำให้ซุปเต็มไปด้วยรสชาติของส่วนผสมมากกว่า ถือเป็นลักษณะเด่นของทัมเม็ง
ทัมเม็งพบได้ตามร้านราเม็งและในร้านอาหารจีน ในญี่ปุ่น นอกจากนี้ยังพบได้ในร้านค้าปลีกซึ่งมีการจำหน่ายผลิตภัณฑ์ในรูปของเส้นสด และน้ำซุป รวมไปถึงเป็นบะหมี่กึ่งสำเร็จรูป และ บะหมี่ถ้วย
ทัมเม็งรับประทานในภาคตะวันออกของญี่ปุ่นเป็นหลัก ส่วนในภาคตะวันตกของญี่ปุ่นนั้นทัมเม็งไม่ค่อยเป็นที่รู้จัก
ประวัติศาสตร์

ต้นกำเนิดของทัมเม็งมีที่มาจากอาหารจีนที่ทำจากเส้นบะหมี่ใส่น้ำซุป เรียกว่า "ทางเมี่ยน" (จีนตัวย่อ: 汤面; จีนตัวเต็ม: 湯麵; พินอิน: tāngmiàn) อย่างไรก็ตาม เดิมทีในประเทศจีน คำนี้เป็นชื่อเรียกรวมอาหารที่ทำจากเส้นบะหมี่ที่กินกับน้ำซุป เนื่องจากคำว่า 湯 โดยทั่วไปหมายถึงซุปในภาษาจีน
ทัมเม็งของญี่ปุ่น ซึ่งเป็นอาหารประเภทเส้นในซุปเค็มราดด้วยผักผัด มีต้นกำเนิดมาจาก ร้านโยโกฮามะอิปปิงโกในเมืองโยโกฮามะ ซึ่งเปิดให้บริการเมื่อประมาณปี 1955 เรียกตัวเองว่าเป็นร้านที่ให้บริการ "ทัมเม็งโยโกฮามะแบบดั้งเดิม" และอ้างว่าตนเป็นต้นกำเนิดของทัมเม็ง โดยจุดเริ่มต้นมาจากพ่อครัวที่กลับมาจากแมนจูเรียซึ่งได้รังสรรค์รสชาติอาหารพื้นบ้านขึ้นมาใหม่
เทศบาลตำบลซำสูง

| เทศบาลตำบลซำสูง |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Sam Sung
   ตรา
ทต.ซำสูงที่ตั้งในจังหวัดขอนแก่น
พิกัด: 16°32′29.8″N 103°04′47.4″E﻿ / ﻿16.541611°N 103.079833°E﻿ / 16.541611; 103.079833
ประเทศ:  ไทย
จังหวัด: ขอนแก่น
อำเภอ: ซำสูง
พื้นที่
 • ทั้งหมด: 32.94 ตร.กม. (12.72 ตร.ไมล์)
ประชากร (2559)
 • ทั้งหมด: 5,310 คน
 • ความหนาแน่น: 161.20 คน/ตร.กม. (417.5 คน/ตร.ไมล์)
รหัส อปท.: 05402101
ที่อยู่ สำนักงาน: ตำบลกระนวน อำเภอซำสูง จังหวัดขอนแก่น 40170
เว็บไซต์: www.samsung.go.th
 ส่วนหนึ่งของสารานุกรมประเทศไทย
เทศบาลตำบลซำสูง เป็นเทศบาลตำบลแห่งหนึ่งที่ตั้งอยู่ในอำเภอซำสูง จังหวัดขอนแก่น เป็นชุมชนเมืองศูนย์กลางการปกครองและเศรษฐกิจของอำเภอซำสูง
ภูมิศาสตร์

เทศบาลตำบลซำสูงตั้งอยู่ทางทิศตะวันออกเฉียงเหนือของจังหวัดขอนแก่น ระยะทางห่างจากเทศบาลนครขอนแก่นประมาณ 35 กิโลเมตร ครอบคลุมพื้นที่ตำบลกระนวนทั้งตำบล โดยเป็นที่ราบสูงสภาพดินปนทราย และพื้นที่บางส่วนเป็นดินเหนียว มีลำห้วยไหลผ่าน 1 สาย คือ ห้วยสายบาตร ซึ่งเป็นแหล่งน้ำสำคัญที่ใช้ในการเกษตรกรรม และประมงพื้นบ้านที่สำคัญ
ภูมิศาสตร์ > อาณาเขต

ทิศเหนือ ติดกับเขตองค์การบริหารส่วนตำบลห้วยเตย
ทิศตะวันออก ติดกับเขตองค์การบริหารส่วนตำบลชื่นชม (อำเภอชื่นชม)
ทิศใต้ ติดกับเขตองค์การบริหารส่วนตำบลคูคำ
ทิศตะวันตก ติดกับเขตองค์การบริหารส่วนตำบลบ้านโนน, องค์การบริหารส่วนตำบลคูคำ
ประวัติ

คำว่า "ซำสูง" มีความหมายตามฐานทางภาษาอีสาน หรือภาษาลาว คำว่า "ซำ" แปลว่า บริเวณที่ต่ำที่มีน้ำไหลมารวมเป็นแอ่งขัง หรือเป็นที่ชุ่มชื่นมีน้ำใต้ดินมาก เช่น ที่ต่ำของเนินป่า ร่องภูเขา เช่นชื่อซำต่าง ๆ ของภูกระดึง  เป็นต้น โดยชื่อหมู่บ้านในเขตอำเภอซำสูงที่มี "ซำ" เช่น บ้านซำโอง ฉะนั้น ซำสูง จึงหมายถึง ชื่อหนึ่งของชุมชนบ้านกระนวน บ้านโคกสูง ตำบลกระนวน อำเภอซำสูง ซึ่งตั้งอยู่บริเวณที่ชุ่มชื้นมีน้ำใต้ดินไหลมาจากที่สูงของป่าดงซำ ซึ่งเป็นป่าดิบแล้งที่อุดมสมบูรณ์  โดยอำเภอซำสูงมีพระพุทธรูปอันศักดิ์สิทธิ์ปางสะดุ้งมาร ก่อสร้างสมัยทวาราวดี นามว่า "หลวงปู่พระเจ้าใหญ่" ประดิษฐานที่วัดโพธิ์ชัย เป็นที่เคารพสักการะของ ประชาชนในเขตเทศบาลและประชาชนทั่วไป
บ้านกระนวน แรกเริ่มจากมีคนลาว จำนวน 5 ครอบครัว ได้อพยพหนีสงคราม โดยอพยพมาตามลำน้ำพองเข้าป่าหาพื้นดินที่มีความอุดมสมบูรณ์ จึงมาพบป่าดงซำและบึงกะซา ซึ่งเป็นบึงใหญ่และพบพระพุทธรูปองค์ใหญ่ประดิษฐ์อยู่ในป่าดงดิบ ฉะนั้นคนลาวทั้ง 5 ครอบครัว จึงเอาเป็นที่อยู่ก่อตั้งเป็นหมู่บ้านชื่อว่า "บ้านกระนวน และต่อมาเป็น ตำบลกระนวน อำเภอกระนวน และในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลกระนวน ขึ้นครอบคลุมพื้นที่ทั้งตำบล จำนวน 7 หมู่บ้าน ได้แก่ บ้านกระนวน หมู่ 1, บ้านกระนวน หมู่ 2, บ้านโคกสูง หมู่ 3, บ้านสว่าง หมู่ 4, บ้านหลุบเลา หมู่ 5, บ้านอ้อคำ หมู่ที่ 6 และบ้านซำสูง หมู่ที่ 7
จนกระทั่งในวันที่ 24 สิงหาคม พ.ศ. 2534 ได้ประกาศจัดตั้ง สุขาภิบาลซำสูง ขึ้นในเขตตำบลกระนวนโดยแยกพื้นที่ตำบลกระนวนบางส่วนมาอยู่ในการปกครอง 3 หมู่บ้าน ได้แก่
บ้านกระนน หมู่ 1
บ้านกระนวน หมู่ 2
บ้านโคกสูง หมู่  3
จึงมีผลทำให้ สภาตำบลกระนวน เหลือพื้นที่ปกครอง 4 หมู่บ้าน คือ บ้านสว่าง หมู่ 4, บ้านหลุบเลา หมู่ 5, บ้านอ้อคำ หมู่ที่ 6 และบ้านซำสูง หมู่ที่ 7 นอกเขตสุขาภิบาลซำสูง ต่อมาวันที่ 3 พฤศจิกายน พ.ศ. 2536 มีประกาศจัดตั้งตำบลห้วยเตย อำเภอกระนวนขึ้น โดยโอนเอา บ้านสว่าง หมู่ 4, บ้านหลุบเลา หมู่ 5 ตำบลกระนวน และรวมหมู่บ้านในตำบลคำแมด ตั้งรวมขึ้นในเขตปกคองอำเภอกระนวน ทำให้ สภาตำบลกระนวน เหลือเขตปกครองเพียง 2 หมู่บ้าน
ต่อมาในวันที่ 31 มีนาคม พ.ศ. 2537 ทางราชการได้แบ่งพื้นที่การปกครองของอำเภอกระนวน โดยแยกออกมาจัดตั้งเป็น กิ่งอำเภอซำสูง โดยรวมไว้ 5 ตำบล คือ ตำบลกระนวน ตำบลคำแมด ตำบลบ้านโนน ตำบลคูคำ และตำบลห้วยเตย โดยมีที่ตั้งทีว่าการกิ่งอำเภอซำสูง ขึ้นที่ตำบลกระนวน และเมื่อมีการจัดตั้งกิ่งอำเภอขึ้นในพื้นที่ทำให้ประชาชนทั่วไปอพยพเข้ามาอยู่อาศัยทำมาหากินในพื้นที่ตำบลกระนวนเพิ่มขึ้น จึงได้มีการแยกหมู่บ้านออกเพิ่มอีก 1 หมู่ คือ บ้านยางคำ ในเขตปกครองของสภาตำบลกระนวน รวมเป็น 3 หมู่บ้าน และเมื่อวันที่16 ธันวาคม พ.ศ. 2539 กระทรวงมหาดไทยประกาศเปลี่ยนแปลงฐานะ สภาตำบลกระนวน เป็น องค์การบริหารส่วนตำบลกระนวนซึ่งมีพื้นที่ปกครองนอกเขตสุขาภิบาลซำสูง ได้แก่
บ้านอ้อคำ หมู่ที่ 4 (เปลี่ยนจากหมู่ 6)
บ้านซำสูง หมู่ที่ 5 (เปลี่ยนจากหมู่ 7)
บ้านยางคำ หมู่ที่ 6
และเมื่อปีพ.ศ. 2542 กระทรวงมหาดไทยได้ประกาศเปลี่ยนฐานะ สุขาภิบาลซำสูง เป็น เทศบาลตำบลซำสูง มีเขตครอบคลุมพื้นที่บางส่วนของตำบลกระนวนตามเขตสุขาภิบาลซำสูงเดิม และต่อมาในวันที่ 6 กันยายน พ.ศ. 2547 กระทรวงมหาดไทยประกาศยุบองค์การบริหารส่วนตำบลกระนวนรวมกับเทศบาลตำบลซำสูง จึงมีผลทำให้ เทศบาลตำบลซำสูง มีพื้นที่ครอบคลุมตำบลกระนวนทั้งตำบล มาจนทุกวันนี้
การปกครอง

เทศบาลตำบลซำสูง ครอบคลุมพื้นที่ตำบลกระนวนทั้งตำบล จำนวน 6 หมู่บ้าน 1,751 ครัวเรือน ได้แก่
บ้านกระนวน หมู่ที่ 1
บ้านกระนวน หมู่ที่ 2
บ้านโคกสูง หมู่ที่ 3
บ้านอ้อคำ หมู่ที่ 4
บ้านซำสูง หมู่ที่ 5
บ้านยางคำ หมู่ที่ 6
การศึกษา

เทศบาลตำบลซำสูง มีโรงเรียนระดับประถมศึกษาและมัธยมศึกษา ดังนี้
สังกัดสำนักงานเขตพื้นที่การศึกษาประถมศึกษาขอนแก่น เขต 4
โรงเรียนบ้านกระนวนซำสูง
สังกัดองค์การบริหารส่วนจังหวัดขอนแก่น
โรงเรียนซำสูงพิทยาคม
สังกัดเทศบาลตำบลซำสูง
ศูนย์พัฒนาเด็กเล็กของเทศบาลตำบลซำสูง
โรงเรียนเอกชน
โรงเรียนอนุบาลศรีซำสูง
การสาธารณสุข

เทศบาลตำบลซำสูงมีสถานที่บริการสาธารณสุข ดังนี้
โรงพยาบาลซำสูง (ขนาด 30 เตียง)
โรงพยาบาลส่งเสริมสุขภาพตำบลกระนวน
คลินิกเอกชน (จำนวน 3 แห่ง)
วัดราชประดิษฐสถิตมหาสีมารามราชวรวิหาร

| วัดราชประดิษฐสถิตมหาสีมารามราชวรวิหาร |
| --- | --- |
พระอารามหลวงประจำรัชกาลที่ 4

ชื่อสามัญ: วัดราชประดิษฐสถิตมหาสีมาราม
ที่ตั้ง: เลขที่ 2 ถนนสราญรมย์ แขวงพระบรมมหาราชวัง เขตพระนคร กรุงเทพมหานคร 10200
ประเภท: พระอารามหลวงชั้นเอก ชนิดราชวรวิหาร
นิกาย: ธรรมยุติกนิกาย
เจ้าอาวาส: พระพรหมวัชราจารย์ (พูนศักดิ์ วรภทฺทโก)
เวลาทำการ: 09:00–18:00 น.   (พระวิหารเปิดเฉพาะช่วงทำวัตรเช้า 09:00–09:30 น. กับทำวัตรเย็น 17:30–18:00 น.)
เว็บไซต์: /วัดราชประดิษฐสถิตมหาสีมาราม
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดราชประดิษฐสถิตมหาสีมาราม
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000006
 
 
 
 สถานีย่อยพระพุทธศาสนา
เสาผนังกรุหินอ่อนในพระวิหาร (พระอุโบสถ) และปาสาณเจดีย์ (เบื้องหลัง) อันเป็นสัญลักษณ์ทางสถาปัตยกรรมที่สำคัญของวัดราชประดิษฐสถิตมหาสีมาราม
"พระพุทธสิหิงคปฏิมากร" พระประธานพระวิหารหลวง ซึ่งพระบาทสมเด็จพระจอมเกล้าเจ้าอยู่หัวทรงโปรดฯ ให้จำลองมาจากพระพุทธสิหิงค์ ณ พระที่นั่งพุทไธสวรรย์
วัดราชประดิษฐสถิตมหาสีมาราม เป็นพระอารามหลวงชั้นเอก ชนิดราชวรวิหาร พระอารามหลวงประจำรัชกาลที่ 4 ตั้งอยู่ที่แขวงพระบรมมหาราชวัง เขตพระนคร กรุงเทพมหานคร วัดราชประดิษฐฯ เป็นวัดที่มีขนาดเล็กมาก ด้วยเนื้อที่เพียง 2 ไร่ 2 งานกับ 98 ตารางวาเท่านั้น และได้รับพระราชทานกำหนดเขตที่ดินเพิ่ม จากพระบาทสมเด็จพระจุลจอมเกล้าเจ้าอยู่หัวในเขตนอกมหาสีมา และอุปาจารวัด โดยมีอาณาเขต ทิศเหนือจรดพระราชวังสราญรมย์ หรือกรมแผนที่ทหารในปัจจุบัน ทิศใต้จรดพระราชอุทยานสราญรมย์ ทิศตะวันออกจรดซอยราชินี คลองหลอด และทิศตะวันตกจรดทำเนียบองคมนตรี
วัดราชประดิษฐฯ เป็นวัดที่พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างขึ้น ตามธรรมเนียมประเพณีโบราณที่ว่า ในราชธานีจะต้องมีวัดสำคัญประจำ 3 วัด คือ วัดมหาธาตุ วัดราชบูรณะ วัดราชประดิษฐาน จึงทรงสร้างขึ้นใหม่เพื่อให้ครบตามโบราณราชประเพณี และเพื่อพระอุทิศถวายแก่พระสงฆ์ฝ่ายธรรมยุติกนิกายเพื่อที่พระองค์เองและเจ้านาย ข้าราชการ ที่จะไปทำบุญที่วัดฝ่ายธรรมยุติกนิกายใกล้พระบรมมหาราชวังได้สะดวก วัดราชประดิษฐฯ จึงเป็นวัดฝ่ายธรรมยุติกนิกายวัดแรกที่สร้างขึ้นเพื่อพระสงฆ์ในนิกายนี้ เพราะวัดอื่น ๆ ของฝ่ายธรรมยุตเป็นวัดที่แปลงมาจากวัดของมหานิกาย และด้วยเหตุนี้เองวัดแห่งนี้จึงได้รับยกให้เป็นวัดประจำรัชกาลที่ 4
ถึงแม้ว่าวัดแห่งนี้จะมีพื้นที่เพียงเล็กน้อย แต่ภายในพระอารามนี้ก็ประกอบไปด้วยปูชนียวัตถุ ปูชนียสถานมากมาย เช่น พระวิหารหลวง  พระปาสาณเจดีย์ หรือพระเจดีย์ที่ประกบ และฉลุด้วยหินอ่อน ปราสาทพระจอม ปราสาทพระไตรปิฏก ปรางค์ขอม และพระที่นั่งทรงธรรมหรือศาลาการเปรียญ ที่เป็นที่ตั้งธรรมาสน์ยอดมงกุฎ และในพระวิหารหลวงของวัดก็เป็นที่สถิตของพระประธาน "พระพุทธสิหังคปฏิมากร" ซึ่งพระบาทสมเด็จพระจอมเกล้าเจ้าอยู่หัวทรงให้จำลองจากพระพุทธสิหิงค์องค์จริงที่พระที่นั่งพุทไธสวรรย์ พระชินสีห์น้อย พระศรีศาสดาน้อย พระพุทธชินราชน้อย พระพุทธสิหังค์น้อย และพระนิรันตราย ๑ ใน ๑๘ องค์ ที่รัชกาลที่๕ พระราชทาน
ประวัติ

วัดราชประดิษฐสถิตมหาสีมารามสร้างขึ้นในที่ดิน ซึ่งเดิมเคยเป็นสวนกาแฟหลวง สมัยรัชกาลที่ 3 และเป็นโรงเรือนที่อยู่อาศัยของข้าราชการในรัชกาลที่ 4 พระบาทสมเด็จพระจอมเกล้าเจ้าอยู่หัวทรงขอซื้อที่เพื่อสร้างวัดธรรมยุติกนิกาย เมื่อ พ.ศ. 2407 เพื่อสำหรับเจ้านาย ข้าราชการฝ่ายหน้า-ใน ได้บำเพ็ญกุศลสะดวกขึ้น เพราะใกล้พระบรมมหาราชวัง พระบาทสมเด็จพระจอมเกล้าเจ้าอยู่หัวพระราชทานนามว่า "วัดราชประดิษฐสถิตธรรมยุติการาม" เมื่อสร้างเสร็จแล้วได้เปลี่ยนเป็น "วัดราชประดิษฐสถิตมหาสีมาราม" เพื่อให้เหมาะสมกับเป็นที่ประดิษฐานหลักศิลา ซึ่งเป็นสีมามีจารึกคาถาบาลีและภาษาไทย ซึ่งเป็นบทพระราชนิพนธ์รวม 10 หลัก
ในปี พ.ศ. 2411 ปรากฏเรื่องประกาศให้เรียกนามวัดราชประดิษฐฯ ให้ถูก เพราะมีผู้เรียกวัดราชบัณฑิตบ้าง วัดทรงประดิษฐ์บ้าง ไม่ถูกต้องกับที่พระราชทานนามไว้ จึงทรงกำชับว่า ให้เรียกชื่อวัดว่า "วัดราชประดิษฐฯ" หรือ "วัดราชประดิษฐสถิตมหาสีมาราม"
หลังจากทรงสร้างเสร็จแล้ว ได้ทรงอาราธนาพระสาสนโสภณ (สา ปุสฺสเทโว) หรือสามเณรสา ผู้สอบเปรียญธรรม 9 ประโยคได้ขณะเป็นสามเณร เป็นสามเณรนาคหลวง สายเปรียญธรรม รูปแรกของกรุงรัตนโกสินทร์ จากวัดบวรนิเวศราชวรวิหาร มาเป็นเจ้าอาวาสเมื่อ พ.ศ. 2408 ปีฉลู ทรงกระทำการสมโภชทั้งเจ้าอาวาสและวัดใหม่เป็นเวลา 3 วัน
ในพระวิหารหลวงมีจิตรกรรมฝาผนังเกี่ยวกับพระราชพิธี 12 เดือน ที่พระบาทสมเด็จพระจุลจอมเกล้าเจ้าอยู่หัว โปรดฯ ให้วาดไว้ มีสถาปัตยกรรมที่น่าชม เช่น ปาสาณเจดีย์, ปรางค์ขอม, ปราสาทพระบรมรูป (ปราสาทพระจอม), ปราสาทพระไตรปิฎก หอระฆังยอดมงกุฎ  ฯลฯ ในอดีตเขตสังฆาวาส ห้ามสตรีเพศเดินผ่านเข้าออก (บริเวณกุฏิที่พักสงฆ์)
ลำดับเจ้าอาวาสวัดราชประดิษฐสถิตมหาสีมาราม

วัดราชประดิษฐสถิตมหาสีมาราม มีเจ้าอาวาสมาแล้วทั้งสิ้น 5 รูป ได้แก่
| ลำดับ | เจ้าอาวาส | วาระ (พ> ศ.) |
| --- | --- | --- |
| 1 | สมเด็จพระอริยวงศาคตญาณ (สา ปุสฺสเทโว) สมเด็จพระสังฆราช | 2408 — 2442 |
| 2 | พระสาสนโสภณ (อ่อน อหึสโก) | 2443 — 2453 |
| 3 | พระพรหมมุนี (แย้ม อุปวิกาโส) | 2453 — 2474 |
| 4 | สมเด็จพระมหาวีรวงศ์ (ทิม อุฑาฒิโม) | 2488 — 2543 |
| 5 | พระพรหมวัชราจารย์ (พูนศักดิ์ วรภทฺทโก) | 2543 — ปัจจุบัน |
ผู้ช่วยเจ้าอาวาส

พระราชวราภรณ์ (อนันต์ ญาณวีโร)
พระราชวชิรธรรมเมธี (อารยพงศ์ อารยธมฺโม)
พระเมธาวินัยรส (สุเทพ ปสิวิโก)
พระครูอุโฆสธรรมคุณ (นิยม คุณมโย)
พระครูธรรมสารโกศล (สมรศักดิ์ ธมฺมสนฺติโก)
พระครูโกศลสังฆกิจจการี (กิจจา ธมฺมสโม)
พระมหาอนุลักษ์ ชุตินนฺโท ป.ธ.7
พระครูวินัยธร อภิชาติ อภิชาโต
รูปภาพ

พระพุทธสิหังคปฏิมากร
พระนิรันตราย วัดราชประดิษฐฯ
พระบรมรูปในปราสาทพระจอม
ช่องใต้ฐานพระบรมรูปในปราสาทพระจอม
วัดราชประดิษฐฯ
ภายในพระวิหาร
แหล่งข้อมูลอื่น

เว็บไซต์อย่างเป็นทางการ
วัดราชประดิษฐสถิตมหาสีมาราม ที่เฟซบุ๊ก
ภาพถ่ายทางอากาศของ วัดราชประดิษฐสถิตมหาสีมารามราชวรวิหาร
แผนที่และภาพถ่ายทางอากาศของ วัดราชประดิษฐสถิตมหาสีมารามราชวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′57″N 100°29′46″E﻿ / ﻿13.749155°N 100.49624°E﻿ / 13.749155; 100.49624
| ด ค กพระอารามหลวงชั้นเอก |
| --- | --- | --- |
| ชนิดราชวรมหาวิหาร |  วัดพระเชตุพนวิมลมังคลาราม  วัดพระปฐมเจดีย์  วัดพระพุทธบาท (สระบุรี)  วัดมหาธาตุยุวราชรังสฤษฎิ์  วัดสุทัศนเทพวราราม  วัดอรุณราชวราราม  |  |
| ชนิดราชวรวิหาร |  วัดนิเวศธรรมประวัติ  วัดบวรนิเวศ  วัดเบญจมบพิตรดุสิตวนาราม  วัดพระบรมธาตุไชยา  วัดพระศรีรัตนมหาธาตุ (สุโขทัย)  วัดราชบพิธสถิตมหาสีมาราม  วัดราชประดิษฐสถิตมหาสีมาราม  วัดราชโอรสาราม  วัดสุวรรณดาราราม  วัดเสนาสนาราม  |  |
| ชนิดวรมหาวิหาร |  วัดญาณสังวราราม  วัดพระธาตุพนม  วัดพระธาตุหริภุญชัย  วัดพระมหาธาตุ (นครศรีธรรมราช)  วัดพระศรีมหาธาตุ (บางเขน)  วัดพระศรีรัตนมหาธาตุ (พิษณุโลก)  วัดพระสิงห์ (เชียงใหม่)  |  |
ธนภพ ลีรัตนขจร

| ธนภพ ลีรัตนขจร |
| --- | --- |
ธนภพในเดือนมีนาคม 2566
สารนิเทศภูมิหลัง
ชื่อเกิด: ณัฎฐ์นันธ์ ลีรัตนขจร
เกิด: 14 กุมภาพันธ์ พ.ศ. 2537 (31 ปี) กรุงเทพมหานคร ประเทศไทย
ส่วนสูง: 185 เซนติเมตร (6 ฟุต 1 นิ้ว)
ตัวแทน: จีทีเอช (2555–2558) นาดาวบางกอก (2559–2565)  TNPLEE.connect (2565–ปัจจุบัน)
การศึกษา: มหาวิทยาลัยเกษตรศาสตร์
อาชีพ:  นักแสดง  นักร้อง  นายแบบ  พิธีกร 
ปีที่แสดง: พ.ศ. 2554–ปัจจุบัน
อาชีพแสดง
ผลงานเด่น: ไผ่ – ฮอร์โมนส์ วัยว้าวุ่น (2556)  ยิม – Side by Side พี่น้องลูกขนไก่ (2560)  อี้ – เลือดข้นคนจาง (2561)  ศิลา / ต่อ – หัวใจศิลา (2562)  ทิชงค์ – ขอเกิดใหม่ใกล้ๆเธอ (2563)  ใต้หล้า – ใต้หล้า (2565)  บอส – วันสุดท้าย..ก่อนบายเธอ (2565)  พระอรรถคดีวิชัย – หนึ่งในร้อย (2567)
นาฏราช: นักแสดงนำชายยอดเยี่ยม  พ.ศ. 2560 – Side by Side พี่น้องลูกขนไก่  พ.ศ. 2563 – ขอเกิดใหม่ใกล้ ๆ เธอ  พ.ศ. 2565 – ใต้หล้า นักแสดงสมทบชายยอดเยี่ยม  พ.ศ. 2561 – เลือดข้นคนจาง
คมชัดลึก: นักแสดงนำชายยอดเยี่ยม ประเภทละครโทรทัศน์  พ.ศ. 2562 – หัวใจศิลา
 
อาชีพทางดนตรี
แนวเพลง:  ทีป็อป  ป็อป 
เครื่องดนตรี: เสียงร้อง
ช่วงปี: พ.ศ. 2561–2562
ค่ายเพลง: โฟร์โนล็อค
อดีตสมาชิก: ไนน์บายนาย
 นักดนตรี
ธนภพ ลีรัตนขจร (เกิด 14 กุมภาพันธ์ พ.ศ. 2537) ชื่อเล่น ต่อ เป็นนักแสดง นักร้อง และนายแบบชาวไทยเชื้อสายจีน อดีตนักแสดงสังกัดจีทีเอชและนาดาวบางกอก มีผลงานเป็นที่รู้จักจากซีรีส์เรื่อง ฮอร์โมนส์ วัยว้าวุ่น (2556) เคยเป็นหนึ่งในสมาชิกของ ไนน์บายนาย ในปี พ.ศ. (2561–2562) ปัจจุบัน​เป็นนักแสดง​อิสระ
ประวัติ

ธนภพเกิดเมื่อวันที่ 14 กุมภาพันธ์ พ.ศ. 2537 เป็นบุตรคนเล็กจากทั้งหมดสามคน ในครอบครัวเชื้อสายจีน เป็นบุตรของชัชวาล และอารียา ลีรัตนขจร มีพี่ชายสองคน เขามีศักดิ์เป็นหลานอาของวิบูลย์ ลีรัตนขจร เข้าศึกษาที่โรงเรียนเซนต์ดอมินิกจนถึงชั้นมัธยมศึกษาปีที่ 4 และได้ย้ายไปศึกษาต่อที่โรงเรียนแอ๊ดเวนตีสเอกมัย จนสำเร็จการศึกษาระดับชั้นมัธยมศึกษาปีที่ 6 และระดับปริญญาตรีภาควิชาเทคโนโลยีการบรรจุและวัสดุ (ภาคพิเศษ) คณะอุตสาหกรรมเกษตร มหาวิทยาลัยเกษตรศาสตร์ สำเร็จการศึกษาเมื่อวันที่ 20 พฤศจิกายน พ.ศ. 2560
ธนภพเริ่มมีผลงานแสดงในมิวสิควิดีโอเพลง "ถึงเวลาฟัง" ของดา เอ็นโดรฟิน และ คลับฟรายเดย์เดอะซีรีส์ ตอน "ครั้งหนึ่งในความทรงจำ ทำไปได้ยังไง" ซึ่งผลงานสองชิ้นนี้เป็นสิ่งที่ทำให้ทรงยศ สุขมากอนันต์ ตามหาตัวเพื่อไปแคสติ้งเป็นนักแสดงซีรีส์ ฮอร์โมน วัยว้าวุ่น จนมีชื่อเสียงจากบท "ไผ่"
ในปีพ.ศ. 2561 ธนภพได้เป็นสมาชิกในกลุ่มศิลปินหน้าใหม่ 9 x 9 (ไนน์บายนาย) โดย โฟร์โนล็อก (4nologue) ร่วมกับศิลปินอีก 8 คน
ชีวิตส่วนตัว

ธนภพกล่าวถึงตนเองว่า "ผมเป็นผู้ชายเรียบ ๆ ที่ไม่เยอะ ธรรมดา ตรง ๆ อะไรก็ได้ ชอบความตรง [...] แต่ถ้าเจอคนไม่จริงใจ มีเล่ห์เหลี่ยม ผมคงเฟล ผมคงไม่ไปเล่ห์เหลี่ยมคืนเขา เราคงคุยได้ แต่เว้นระยะห่าง..." เขากล่าวว่าแต่เดิมเป็นคนใจร้อน นอกจากนี้ยังถูกตั้งฉายาต่าง ๆ เช่น "ไอ้ห้อย" หรือ "ไข่ห้อย" เพราะปากห้อย และ "เฮ้อแมน" เพราะชอบถอนหายใจ นอกจากภาษาไทยแล้ว เขายังฟังภาษาจีนพื้นถิ่นสำหรับสื่อสารในครอบครัวได้บ้าง ทั้งยังเรียนภาษาอังกฤษและจีนกลางเพิ่มเติม เขาชอบวาดรูป เล่นฟิตเนสบ้าง แต่ไม่ชอบเครือข่ายสังคมออนไลน์ กระทั่งวันที่ 13 กรกฎาคม พ.ศ. 2560 เขาตัดสินใจเปิดบัญชีอินสตาแกรม
เขานับถือศาสนาพุทธ แต่เดิมเขาถูกเพื่อนรังแกบ่อย จึงกลายเป็นเด็กเกเรเสียเอง และมีพฤติกรรมรุนแรงขึ้นในช่วงมัธยมศึกษาปีที่หนึ่ง แม้จะเป็นเด็กเกเรแต่ก็มีผลการเรียนที่น่าพึงใจ พ่อแม่จึงร้องขอให้ธนภพบวชสามเณรเพื่อปรับนิสัย ต่อมาเขาร่วมกันชกต่อยกับเพื่อนราว 40-50 คน จนเกือบถูกยิงในเหตุการณ์ครั้งนั้น รวมทั้งเคยเกิดอุบัติเหตุรถจักรยานยนต์พลิกคว่ำเข้าไปติดใต้ท้องรถยนต์ คราวนี้มีพระภิกษุรูปหนึ่งออกมาแนะนำว่าให้ไปบวชพระเสีย แต่เขาก็ปฏิเสธมาตลอด หลังจบมัธยมศึกษาปีที่หกจึงออกบวชพระที่วัดห้วยน้ำโจน จังหวัดพิจิตรด้วยตนเอง เขามักสวดมนต์ทุกเช้า-เย็น และทำกิจกรรมเนื่องในพุทธศาสนา เขาเคยกล่าวไว้ว่า "...วัยรุ่นสองสิ่งอย่าให้ขาดนะ หนึ่งเข้าวัด สองรักพ่อแม่บ้าง สองสิ่งนี้วัยรุ่นไม่มี..."
หลังละครเรื่อง หัวใจศิลา ออกอากาศจนจบแล้ว ธนภพตัดสินใจออกบวชอีกครั้งเนื่องในโอกาสอายุครบ 25 ปี ครั้งนี้เขาตัดสินใจออกบวชเป็นเวลา 1 เดือน ในเดือน มิถุนายน 2562 ที่วัดในจังหวัดพระนครศรีอยุธยา เนื่องจากเขาต้องการศึกษาพระธรรมอย่างลึกซึ้ง และจะกลับมาทำงานต่อในเดือนสิงหาคม พ.ศ. 2562
เขาคบหากับแขนภา ลาภเวโรจน์ หรือมีน ซึ่งเป็นพิธีกร ปัจจุบันทำงานเป็นพนักงานต้อนรับบนเครื่องบิน ทั้งสองคบหากันมานานเกือบ 10 ปี
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2559 | โอเนกาทีฟ รัก ออกแบบไม่ได้ | ยุทธการ กาญจนวิภู (ปืน) | GMM 25 |
| 2560 | The Cupids บริษัทรักอุตลุด ตอน กามเทพปราบมาร | แดนชน | ช่อง 3 |
| 2560 | เล่ห์ลับสลับร่าง | อาคม | ช่อง 3 |
| 2561 | เลือดข้นคนจาง (In Family We Trust) | อัศว สุริยไพโรจน์ (อี้) | ONE 31 |
| 2562 | หัวใจศิลา | อรัญ ฤทธินาถโกศล (ต่อ) / ศิลา วิเศษวรเวทย์ (ศิ)​ | ONE 31 |
| 2563 | ขอเกิดใหม่ใกล้ๆเธอ | ทิชงค์ สิงหวัต (ชงค์)​ | ONE 31 |
| 2565 | ใต้หล้า | ใต้หล้า วรากุล (หล้า) | ONE 31 |
| 2566 | Midnight Museum พิพิธภัณฑ์รัตติกาล | คทา | GMM 25 |
| 2567​ | หนึ่งในร้อย | พระอรรถคดีวิชัย (วิชัย วรทบุตต์)​  | ช่อง 3 HD |
ผลงาน > ซีรีส์

| ปี | ชื่อเรื่อง | ตอน | บทบาท |
| --- | --- | --- | --- |
| 2555 | Club Friday The Series ซีซั่น 1 | ครั้งหนึ่งในความทรงจำ...ทำไปได้ยังไง | ต่อ (หนุ่มน้ำแดง) |
| 2556 | ​The Taste Of Love ใจว้าวุ่น ลุ้นรสเลิฟ​ | - | ต่อ |
| 2556 | ฮอร์โมนส์ วัยว้าวุ่น | – | พลวัติ เหล่าคุณภัทร (ไผ่) |
| 2556 | ฮอร์โมนส์ วัยว้าวุ่น | ผู้หญิงของไผ่ใครอย่าแตะ | พลวัติ เหล่าคุณภัทร (ไผ่) |
| 2557 | ฮอร์โมนส์ วัยว้าวุ่น ซีซั่น 2 | – | พลวัติ เหล่าคุณภัทร (ไผ่) |
| 2557 | ซุปตาร์ที่รัก | – | ต่อ ธนภพ |
| 2558 | Club Friday The Series ซีซั่น 5 ความรักกับความลับ | ความลับของห้อง ม.6/3 | ที |
| 2558 | ฮอร์โมนส์ วัยว้าวุ่น ซีซั่น 3 | – | พลวัติ เหล่าคุณภัทร (ไผ่) |
| 2559 | ​Sanctuary | - | ต่อ |
| 2559 | I See You พยาบาลพิเศษ..เคสพิศวง | – | ปรเมศวร์ ภัทรพงศา (หมอเม่น) |
| 2560 | Project S The Series | Side by Side พี่น้องลูกขนไก่ | ศักยะ พิริโรจน์ (ยิม) |
| 2560 | My Secret Friend ปิ๊งรัก..นายอายนะ | – | OPPO R9s / อายนะ |
| 2562 | Project 17 - Side by Side | – | ธนภพ (รับเชิญ) |
| 2562 | เคว้ง (The Stranded) | – | กลุ่มเด็กทางเหนือ (รับเชิญ) |
| 2567 | การุณยฆาต | -​ | นพ.กันตภัทร อัครเมธี (หมอกันต์) |
ผลงาน > ภาพยนตร์

| พ> ศ. | เรื่อง | บทบาท | ค่าย |
| --- | --- | --- | --- |
| 2556 | Mary is happy, Mary is happy | ปกรณ์ | ป๊อบ พิคเจอร์​ |
| 2557 | ฝากไว้..ในกายเธอ | แทน | GTH​ |
| 2558 | เมย์ไหน..ไฟแรงเฟร่อ | เฟรม | GTH​ |
| 2564 | โกสต์แล็บ..ฉีกกฎทดลองผี | หมอวี | GDH​ |
| 2565 | วันสุดท้าย..ก่อนบายเธอ | บอส | GDH​ |
ผลงาน > พิธีกร

| ปี | รายการ | ช่อง | วันที่ออกอากาศ |
| --- | --- | --- | --- |
| 2566 | 789 เซอร์ไววัล | ONE 31 | 26 พฤษภาคม - 11 สิงหาคม 2566 |
ผลงาน > เพลง

โชคดีนะเพื่อน (Cover Version) (2557)
เพียงชายคนนี้ (ไม่ใช่ผู้วิเศษ) - รวมศิลปินหล่อมากมาก (2558)
NIGHT LIGHT - ไนน์บายนาย (2561)
Hypnotize - ไนน์บายนาย (2561)
ผู้โชคดี (The Lucky One) - ไนน์บายนาย (2562)
ไม่น่าเจอเลย (Shouldn't) - ไนน์บายนาย (2562)
Eternity - ไนน์บายนาย (2562)
หัวใจของเธอ (Cover Version) (2562) (ต้นฉบับ) สุกฤษฎิ์ วิเศษแก้ว , ประกอบละคร หัวใจศิลา​ (2562)
สุภาพบุรุษ​ Without Love - ประกอบ​ละคร หนึ่งในร้อย​ (2567)
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2554 | "ถึงเวลาฟัง" | ธนิดา ธรรมวิมล |
| 2554 | "Secret Love" | เศกพล อุ่นสำราญ |
| 2555 | "My Mama" | ไทยเทเนี่ยม |
| 2556 | "ถ้าความคิดถึงฆ่าคนได้" | สมิทธิ์ อารยะสกุล |
| 2556 | "แตกต่างเหมือนกัน" | เก็ตสึโนวา |
| 2557 | "อาบน้ำร้อน" | บิ๊กแอส |
| 2559 | "ปลิว (Away)" | พลอยชมพู |
| 2560 | "ดีใจ (I’m glad)" | พลอยชมพู |
| 2561 | "แต่ยังคิดถึง" | ภพธร สุนทรญาณกิจ |
| 2564 | "หมดความหมาย" | โปเตโต้ |
| 2565 | "คีย์ใจ" | ภัทรศยา เครือสุวรรณศิริ |
| 2566 | "อย่าร้องอายเค้า" | แทททูคัลเลอร์ |
| 2567 | "เทพบุตร​ในฝัน (The Gentleman)​" | Papa Lolo |
| 2567 | ผิววิบ | Pokmindset​ |
ผลงาน > คอนเสิร์ต

Hormones Day Hormones Night ว้าวุ่นวันยันค่ำ (2556)
Green Concert #17 Love Scenes Love Songs (2557)
หล่อมากมาก คอนเสิร์ต (2558)
เมจิกเจมส์เดอะคอนเสิร์ต (รับเชิญ) (2558)
Star Theque GTH 11 ปี แสงคอนเสิร์ต (2558)
The final concert EN[D] ROUTE (2562)
ผลงานเพลง > ​ไนน์บายนาย​

ซิงเกิลมินิอัลบั้ม​ En Route สังกัด 4NOLOGUE
| ปี | เพลง |
| --- | --- |
2561: "NIGHT LIGHT"
2561: "Hypnotize"
2562: "ผู้โชคดี (The Lucky One)"
2562: "ไม่น่าเจอเลย (Shouldn’t)"
2562: "Eternity"

↑  ผู้โชคดี (The Lucky One) เป็นเพลงประกอบซีรีส์เรื่อง Great Men Academy สุภาพบุรุษสุดที่เลิฟ
↑  Eternity เป็นเพลงสุดท้ายของวงก่อนปิดโปรเจกต์
ผลงานเพลง > คอนเสิร์ต​

9x9 THAILAND TOUR : ROUTE TO THE DESTINATION
9x9 THE FINAL CONCERT : EN[D] ROUTE
แหล่งข้อมูลอื่น

ธนภพ ลีรัตนขจร ที่อินสตาแกรม
| ด ค กรางวัลนาฏราช สาขานักแสดงสมทบชายยอดเยี่ยม |
| --- | --- |
2552–2562:  พงษ์พัฒน์ วชิรบรรจง (2552)  ชาตโยดม หิรัญยัษฐิติ (2553)  ชาตโยดม หิรัญยัษฐิติ (2554)  รวิชญ์ เทิดวงส์ (2555)  อเล็กซานเดอร์ เรนเดลล์ (2556)  วรวุฒิ นิยมทรัพย์ (2557)  ธนากร โปษยานนท์ (2558)  สันติสุข พรหมศิริ (2559)  หลุยส์ สก๊อต (2560)  ธนภพ ลีรัตนขจร (2561)  มนตรี เจนอักษร (2562) 
2563–2573:  ดอม เหตระกูล (2563)  จิรายุ ตันตระกูล (2564)  อนุชิต สพันธุ์พงษ์ (2565)  ชาตโยดม หิรัญยัษฐิติ (2566) 
| ด ค กรางวัลนาฏราช สาขานักแสดงนำชายยอดเยี่ยม |
| --- | --- |
2552–2562:  ธีรเดช วงศ์พัวพันธ์ (2552)  ภูธเนศ หงษ์มานพ (2553)  ณเดชน์ คูกิมิยะ (2554)  ณเดชน์ คูกิมิยะ (2555)  ณัฐวุฒิ สกิดใจ (2556)  ณเดชน์ คูกิมิยะ (2557)  ศุกลวัฒน์ คณารส (2558)  ณวัฒน์ กุลรัตนรักษ์ (2559)  ธนภพ ลีรัตนขจร (2560)  ศักดิ์สิทธิ์ แท่งทอง (2561)  จิรายุ ตั้งศรีสุข (2562) 
2563–2573:  ธนภพ ลีรัตนขจร (2563)  ชาคริต แย้มนาม (2564)  ธนภพ ลีรัตนขจร (2565)  อนันดา เอเวอร์ริ่งแฮม (2566) 
| ด ค กรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ |
| --- | --- |
2546–2551:  พงษ์พัฒน์ วชิรบรรจง (2546)  แอนดริว เกร็กสัน (2547)  นิรุตติ์ ศิริจรรยา (2548)  ธีรเดช วงศ์พัวพันธ์ (2549)  ชาตโยดม หิรัณยัษฐิติ (2550)  ธีรเดช วงศ์พัวพันธ์ (2551) 
2552–2562:  พงษ์พัฒน์ วชิรบรรจง (2552)  จิรายุ ละอองมณี (2553)  ณัฐวุฒิ สกิดใจ (2554)  รวิชญ์ เทิดวงส์ (2555)  ยงศิลป์ วงศ์พนิตนนท์ (2556)  วรวุฒิ นิยมทรัพย์ (2557)  ศุกลวัฒน์ คณารศ (2558)  ณเดชน์ คูกิมิยะ (2559)  ศักดิ์สิทธิ์ แท่งทอง (2561)  ธนภพ ลีรัตนขจร (2562) 
2563–2573:  พุฒิพงศ์ อัสสรัตนกุล (2563)  ชาคริต แย้มนาม (2564)  ธนภัทร กาวิละ (2565)  ชาตโยดม หิรัญยัษฐิติ (2566)